《池荷》
宋代·张侃

水浅荷亭亭，风过半攲侧。入水元不濡，须臾见本色。

偶然成珠元，至妙人孰测。乍散起微波，再圆聊作剧。

澜雨未舒晴，浮云时拥墨。小池瀰旧痕，一旦寓新饰。

荷平绿水深，翠满真堪惜。切勿溅成珠，漾去静如拭。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。